लखनऊ। पिछला दू महीना में देश के सबसे बड दोपहिया वाहन बनाये वाली कंपनी बजाज ऑटो लिमिटेड के गाडियन के बिक्री में भारी उछाल देखल गइल बा। आ कंपनी कुछ विशेष ऑफर देके भाग्यशाली विजेता लोग के भोजपुरी अभिनेता मनोज तिवारी के हाथ से पुरस्कृत भी करा रहल बिया।
एही क्रम में आज मनोज तिवारी लखनऊ में बजाज के चुनिदा ग्राहकन के गाडी के चाबी सौंप रहल बाडे, आ काल्ह उनुकर इहे कार्यक्रम बनारस में करे के योजना बा। एकरा अलावा एही महीना के 13 तारीख के उनुकर पटना भी आये के कार्यक्रम बा।
ज्ञात होखे के मनोज तिवारी बजाज ऑटो से करीब दू साल से जुडल बाडे, आ बिहार, उत्तर प्रदेश आ झारखंड में ओकरा ग्राहकन खातिर कई गो विशेष कार्यक्रम भी क चुकल बाडे। कई गो आउर भी ब्रांड खातिर काम क रहल मनोज के अब शायद विज्ञापन इंडस्ट्री भी हाथों-हाथ ले रहल बाटे।
bho_Deva bho_Deva bho_Deva